Ftehim intern

bejn ir-rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill, dwar l-Iffinanzjar u l-Amministrazzjoni ta' l-Għajnuna tal-Komunità permezz tal-Protokoll Finanzjarju għall-Ftehim ta' Sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha iffirmat fi Cotonou (Benin) fit-23 ta' Ġunju 2000 u l-allokazzjoni ta' l-għajnuna finanzjarja għall-Pajjiżi u Territorji extra-ewropej li dwarhom il-Parti Erba' tat-Trattat KE hija applikabbli

IR-RAPPREŻENTANTI TAL-GVERNIJIET TAL-ISTATI MEMBRI TAL-KOMUNITÀ EWROPEA, LI JILTAQGĦU FI ĦDAN IL-KUNSILL,

Wara li kkunsidraw it-Trattat li jistabbilixxi l-Komunità Ewropea,

Billi:

(1) Il-Ftehim ta' Sħubija bejn l-Istati Afrikani, tal-Karibew u Paċifiki u il-Komunità Ewropea u l-Istati Membri tagħha iffirmat f' Cotonou, Benin nhar it-23 ta' Ġunju 2000 (minn hawn il-quddiem imsejjaħ "il-Ftehim ACP-KE") jistabbilixxi l-ammont aggregat ta' l-għajnuna tal-Komunità għall-Istati ACP għall-perjodu ta' ħames snin 2000-2005 bi 15200 miljun EUR. Dan l-ammont huwa magħmul minn, minn naħa l-waħda, 13500 miljun EUR għad-9 Fond Ewropew tal-Iżvilupp (Id-9 EDF) kif kontribwit mill-Istati Membri u, minn naħa l-oħra, 1700 miljun EUR mill-Bank Ewropew ta' l-investimenti (minn hawn il-quddiem riferuta bħala "il-Bank").

(2) B'żieda, xi bilanċi mill-Fondi Ewropej tal-Iżvilupp preċedenti sa mill-jum tad-dħul fis-seħħ tal-Protokoll Finanzjarju mal-Ftehim ACP-KE għandu jkun trasferit lejn id-9 EDF u użat b'konformità mal-kondizzjonijiet stabbiliti fil-Ftehim ACP-KE. L-ammont totali previst għandu jkopri il-perjodu 2000-2007. Dan il-perjodu jinkludi l-perjodu ta' madwar sentejn meħtieġ għar-ratifika tad-9 EDF u s-sentejn li jsegwu l-iskadenza tad-9 EDF.

(3) Id-Deċiżjoni tal-Kunsill 91/482/KEE tal-25 ta' Lulju 1991 dwar l-assoċċjazzjoni tal-pajjiżi u t-territorji extra-ewropej mal-Komunità Ekonomika Ewropea, kif l-aħħar estiż sat-28 ta' Frar 2001 bid-Deċiżjoni 2000/169/KE [1]. Deċiżjoni ġdida fuq il-bażi ta' l-Artikolu 187 tat-Trattat għandha tkun adottata qabel dik id-data. Din id-deċiżjoni għandha tistabbilixxi fi 175 miljun EUR l-ammont tad-9 EDF għall-għajnuna finanzjarja għall-Pajjiżi u Territorji Extra-ewropej (minn hawn il-quddiem riferuti bħala "l-OCT" li dwarhom il-Part Erba' tat-Trattat hija applikabbli. Dispożizzjoni hija wkoll magħmulha għall-allokazzjoni ta' ammont sa 20 miljun EUR li għandu jkun ir-responsabbiltà tal-Bank mir-riżorsi tiegħu bil-OCT. B'żieda, bi bilanċi mill-EDF preċedenti allokati għall-OCT sa mil-jum tad-dħul fis-seħħ ta' dan il-Ftehim għandu jkun trasferit lejn id-9 EDF u użat bi qbil mal-kondizzjonijiet stabbiliti fl-imsemmija Deċiżjoni.

(4) Ir-rappreżentanti tal-gvernijiet tal-Istati Membri, li jiltaqgħu fi ħdan il-Kunsill, qablu li jwarrbu 125 miljun EUR sabiex jiffinanzjaw l-ispejjiż involuti mill-Kummissjoni fl-implimentazzjoni tad-9 EDF.

(5) Sabiex ikun implementat il-Ftehim ACP-KE u d-Deċiżjoni futura li tikkonċerna l-assoċċjazzjoni tal-OCT (minn hawn il-quddiem riferuta bħala "d-Deċiżjoni"), id-9 EDF għandu jkun stabbilit u proċedura elenkata għall-allokazzjoni tal-fondi u għall-kontribuzzjonijiet mill-Istati Membri għal dawk il-fondi.

(6) Ir-regoli għall-amministrazzjoni tal-koperazzjoni finanzjarja għandhom ikunu iddeterminati, il-proċedura għall-ipprogrammar, li jeżaminaw u japprovaw l-għajnuna, għandhom ikunu deċiżi u regoli dettaljati għas-superviżjoni ta' l-użu ta' l-għajnuna għandhom ikunu stabbiliti.

(7) Il-Konklużjonijiet ta' l-allokazzjoni finanzjarja għad-9 EDF, imħejjija fil-Kordinazzjoni Ministerjali f'isem il-Komunità Ewropea f'dak li jirrigwardja it-tielet Konferenza Ministerjali tan-Negozjati ACP-KE tas-6 u 7 ta' Diċembru 1999, innotat l-intenzjoni tal-Kummissjoni li tiddeċentralizza t-teħid tad-deċiżjoni amministrattiva tagħha u temfasizza il-ħtieġa ta' riformi li jfittxu għal definizzjoni mill-ġdid tar-regoli rispettivi tal-Kummissjoni u tal-Kunsill fil-proċess tat-teħid tad-deċiżjonijiet tal-Fond Ewropew tal-Iżvilupp.

(8) Id-dikjarazzjoni mill-Kunsill u mill-Kummissjoni dwar il-proċess ta' programmar kif innotat fil-minuti tal-Konferenza Ministerjal tal-Innegozjar ACP-KE tat-2 u 3 ta' Frar 2000 tistqarr li l-proċeduri u l-ħtiġiet tar-rapportaġġ li jiċċirkondaw il-proċess tal-ipprogrammar għandhom ikunu amministrati b'manjiera dixxiplinata u li r-rwoli rispettivi tal-Istati Membri u tal-Kummissjoni fil-proċess tat-teħid tad-deċiżjonijiet għandhom ikunu reveduti u adattati.

(9) Il-Konklużjonijiet tal-Kunsill tal-21 ta' Mejju 1999 dwar l-evalwazzjoni tal-istrumenti u l-programmi tal-iżvilupp tal-Komunità Ewropea elenkaw diversi metodi li fihom il-Kunsill jitlob lill-Kummissjoni u lill-Istati Membri sabiex itejbu l-effiċjenza ta' l-għajnuna tal-iżvilupp tal-Komunità Ewropea, inkluża d-deċentralizzazzjoni lejn id-delegazzjonijiet, iż-żieda fil-kordinazzjoni u l-komplementarjetà fost id-donaturi, numru mnaqqas ta' strumenti, l-użu miżjud tal-kriterja tat-twettieq u l-orjentazzjoni mill-ġdid tax-xogħol tal-kumitati amministerjali tal-iżvilupp.

(10) Il-Kunsill tal-21 ta' Mejju 1999 adotta Riżoluzzjoni dwar il-komplimentrjetà bejn il-koperazzjoni tal-iżvilup tal-Komunità u tal-Istati Membri. Il-Kunsill tat-18 ta' Mejju 2000 adotta konklużjonijiet dwar il-kordinazzjoni operazzjonali. Dawn id-dokumenti stqarrew mill-ġdid il-ħtieġa għal kordinazzjoni aktar mill-qrib u l-kumplimentarjetà u wkoll tal-ħtieġa għal pajjiż sieħeb sabiex ikollu r-rwol ta' mexxej f'dan il-proċess.

(11) Kumitat ta' Rapreżentanti tal-Gvernijiet tal-Istati Membri għandu jkun stabbilit fil-Kummissjoni u Kumitat simili għandu jkun stabbilit fil-Bank. Ix-xogħol tal-Kummissjoni u tal-Bank dwar l-applikar tal-Ftehim ACP-KE u d-dispożizzjonijiet korrespondenti tad-Deċiżjoni għandhom ikunu armonizzati,

Wara l-konsultazzjoni tal-Kummissjoni u tal-Bank,

FTIEHMU KIF ĠEJ:

KAPITOLU I

RIŻORSI FINANZJARJI

Artikolu 1

Ir-Riżorsi tad-9 EDF

1. L-Istati Membri huma b'dan jistabbilixxu d-disa' Fond Ewropew tal-Iżvilupp (2000), minn hawn il-quddiem imsejjħa "id-9 EDF".

2. Id-9 EDF għandu jkun magħmul minn:

(a) Ammont sa 13800 miljun EUR ikkontribwiti mill-Istati Membri kif ġej:

L-Istat Membru | Il-kontribuzzjoni f'miljuni EUR |

Il-Belġju | 540,96 |

Id-Danimarka | 295,32 |

Il-Ġermanja | 3223,68 |

Il-Greċja | 172,50 |

Spanja | 805,92 |

Franza | 3353,40 |

L-Irlanda | 85,56 |

L-Italja | 1730,52 |

Il-Lussemburgu | 40,02 |

L-Olanda | 720,36 |

l-Awstria | 365,70 |

Il-Portugall | 133,86 |

Il-Finlandja | 204,24 |

l-Iżvezja | 376,74 |

Ir-Renju Unit | 1751,22 |

| 13800,00 |

Fi ħdan dan l-ammont totali,

(i) 13500 miljun EUR għandhom ikunu allokati għall-Istati ACP;

(ii) 175 miljun EUR għandhom ikunu allokati għall-OCT;

(iii) 125 miljun EUR għandhom ikunu allokati lill-Kummissjoni għall-ispejjeż marbuta ma' l-implimentazzjoni tad-9 EDF.

(b) Xi bilanċi li jibqa mill-EDF preċedenti fid-data tad-dħul fi-seħħ tal-Protokoll Finanazjarju tal-Ftehim ACP-KE, kif ukoll ta' xi ammonti li jkunu tneħħew mill-impenn f'data aktar tard mill-proġetti kurrenti permezz ta' dawn l-EDF, għandhom ikunu trasferiti għad-9 EDF. Xi riżorsi hekk trasferiti lejn id-9 EDF li preċedentament kienu ġew allokati għall-programm indikattiv ta' Stat ACP, ta' reġjun ACP jew ta' OCT, għandhom jibqgħu allokati għal dak l-Istat, reġjun jew OCT.

(ċ) L-ammont globali previst għall-għajnuna lejn il-ACP għandu jkun issuplimentat bil-kumplament tal-bilanċi mill-EDF preċedenti. L-ammont totali tar-riżorsi għandu jkopri il-perjodu 2000-2007.

3. L-introju li jakkumula mill-imgħax fuq l-appropprazzjonijiet riferuti fil-paragrafu 2 ta' dan l-Artikolu li huma iddepożitati mill-ġdid ma' l-aġenti tal-pagamenti fl-Ewropa msemmija fl-Artikolu 37(1) ta' l-Anness IV tal-Ftehim AP-KE għandhom ikunu ikkreditati lejn wieħed jew aktar kontijiet bankarji miftuħa f'isem il-Kummissjoni, u għandhom ikunu użati skond it-termini ta' l-Artikolu 10.

4. L-allokazzjoni tal-kontribuzzjonijiet riferuti fil-paragrafu 2(a) għandhom ikunu emendati b'deċiżjoni tal-Kunsill li jaġixxi b'mod unanimu, fuq il-bażi ta' proposta mill-Kummissjoni, jekk Stat ġdid ikun jissieħeb mal-Komunità.

5. Ir-riżorsi finanzjarji jistgħu wkoll ikunu aġġustati, b'deċiżjoni tal-Kunsill li jaġixxi b'mod unanimu, bi qbil ma' l-Artikolu 62(2) tal-Ftehim ta' Sħubija ACP-KE.

Artikolu 2

Riżorsi riservati għall-Istati ACP

1. Mill-ammont totali mistqarr fl-Artikolu 1(2)(a), ammont ta' sa 1350 miljun EUR għandu jkun riservat għall-Istati ACP u allokat kif ġej:

(a) sa 10000 miljun EUR fil-għamla ta' għotjiet li jkunu magħmula minn:

(i) 9836 miljun EUR riservati bħala appoġġ għal żvilupp f'terminu fit-tul li għandu jkun programizzat bi qbil ma' l-Artikoli 1 sa 5 ta' l-Anness IV ta' mal-Ftehim ACP-KE. Dawn ir-riżorsi jistgħu jkunu wżati għall-finanzjament f'terminu qasir ta' azzjonijiet ta' emerġenza bi qbil ma' l-Artikolu 72(3) tal-Ftehim ACP-KE;

(ii) 90 miljun EUR riservati għall-finanzjament tal-budget taċ-Ċentru tal-Iżvilupp ta' Impriża (CDE) bi qbil mad-dispożizzjonijiet ta' l-Anness III tal-Ftehim ACP-KE;

(iii) 70 miljun EUR riservati għall-finanzjament tal-budget taċ-Ċentru Tekniku għall-Koperazzjoni Agrikola u Rurali (CTA) bi qbil mad-dispożizzjonijiet ta' l-Anness III tal-Ftehim ACP-KE; u

(iv) 4 miljun EUR għall-ispiża relatata ma' l-Assemblea Konġunta ACP-KE, ikkostitwita bl-Artikolu 17 tal-Ftehim ACP-KE.

(b) sa 1300 miljun EUR riservati għall-finanzjament ta' l-appoġġ għal koperazzjoni u integrazzjoni reġjonali tal-Istati ACP bi qbil ma' l-Artikoli 6 sa 14 ta' l-Anness IV ta' mal-Ftehim ACP-KE.

(ċ) sa 220 miljun EUR għandhom ikunu allokati għall-finanzjament tal-Faċilità ta' l-Investiment bi qbil mat-termini u l-kondizzjonijiet stabbiliti fl-Anness II ("Termini u kondizzjonijiet tal-finanzjament") għall-Ftehim ACP-KE, mingħajr ġreġudizzju għall-finanzjament tas-sussidji tar-rata ta' l-imgħax li hemm provvediment dwarhom fl-Artikoli 2 u 4 ta' l-Anness II tal-Ftehim li jakkwistaw il-fondi mir-riżorsi msemmija fl-Artikolu 3(a) ta' l-Anness tiegħu.

2. Mill-13500 miljun EUR riferuti fil-paragrafu 1, ammont ta' 1000 miljun EUR jistgħu ikunu rilaxxati biss in segwitu ta' reviżjoni ta' l-imġieba imwettqa mill-Kunsill fil-2004, fuq il-bażi ta' proposta mill-Kummissjoni. Dawn ir-riżorsi għandhom, jekk rilaxxati, ikunu distribwiti kif xieraq bil-boroż riferuti fil-paragrapi 1(a), (b) u (ċ).

3. Qabel ma jiskadi id-9 EDF, l-Istati Membri għandhom, bi qbil mal-paragrafu 7 tal-Protokoll Finanzjarju tal-Ftehim ACP-KE, flimkien ma' l-Istati ACP, iwettqu studju tal-grad ta' realizzazzjoni ta' l-impenji u l-ħlasijiet. Il-ħtieġa għal riżorsi ġodda bħala appoġġ tal-koperazzjoni finanzjarja għandha tkun stabbilita fid-dawl ta' dan l-istudju u għandha tieħu kont sħiħ tar-riżorsi mhux impenjati jew mhux distribwiti permezz tad-9 EDF.

4. Qabel l-iskadenza tad-9 EDF, l-Istati Membri għandhom jistabbilixxu data li, lil hinn minnha il-fondi tad-9 EDF ma jistgħux ikunu aktar impenjati.

Artikolu 3

Riżorsi riservati għall-OCT

1. L-ammont globali ta' l-għajnuna finanzjarja għall-OCT allokati mill-Komunità fl-għamla ta' għotjiet mill-ammont globali mistqarr fl-Artikolu 1(2)(a) għandu jkun ta' 175 miljun EUR li minnhom 155 miljun EUR għandhom ikunu fil-għamla ta' għotjiet u 20 miljun EUR permezz tal-Faċilità ta' Investiment. Ir-regoli li jiregolaw l-implimentazzjoni ta' din l-għajnuna għandhom ikunu stabbiliti fid-Deċiżjoni tal-Kunsill dwar l-assoċċjazzjoni tal-OCT mal-Komunità, adottati bis-saħħa ta' l-Artikolu 187 tat-Trattat.

2. Meta OCT isir indipendenti u jissieħeb mal-Ftehim ACP-KE, l-ammonti indikati fil-paragrafu 1 ta' dan l-Artikolu għandhom ikunu mnaqqsa u dawk indikati fl-Artikolu 2(a)(i) korrispondentament miżjuda, b'deċiżjoni tal-Kunsill li jaġixxi b'mod unanimu, fuq proposta mill-Kummissjoni.

Artikolu 4

Riżorsi riservati għall-ispejjeż marbuta ma' l-implimentazzjoni

Ammont ta' 125 miljun EUR għandu jkun riservat għall-finanzjament tal-ispejjeż marbuta ma' l-implimentazzjoni li jkunu minfuqa mill-Kummissjoni fil-qafas tal-Ftehim ACP-KE. Dan għandu jkun utilizzat skond il-prinċipji stabbiliti fl-Artikolu 10 ta' dan il-Ftehim, flimkien mar-riżorsi riferuti fl-Artikolu 1(3) ta' dan il-Ftehim.

Artikolu 5

Self mir-riżorsi tal-Bank innifsu

1. L-ammont stabbilit fl-Artikolu 1(2) għandu jkun miżud sa 1720 miljun EUR fil-għamla ta' self mogħti mill-Bank mir-riżorsi tiegħu innifsu. Dawn ir-riżorsi għandhom ikunu mogħtija għall-iskopijiet stabbiliti fl-Anness II tal-Ftehim ACP-KE u tad-Deċiżjoni tal-Kunsill fis-seħħ li tkun adottata bis-saħħa ta' l-Artikolu 187 tat-Trattat f'dak li jirrigwardja il-OCT (minn hawn il-quddiem riferuta bħala "id-Deċiżjoni"), bi qbil mal-kondizzjonijiet li hemm provvediment dwarhom fl-istatuti tiegħu u fid-dispożizzjonijiet relevanti tar-termini u kondizzjonijiet għall-finanzjament ta' l-Investiment kif stabbilit fl-Anness u d-Deċiżjoni msemmija qabel.

2. Dawn is-self għandhom ikunu allokati kif ġej:

(a) ammont ta' sa 170 miljun EUR għall-finanzjament ta' operazzjonijiet li għandhom ikunu mwettqa fl-Istati ACP;

(b) ammont ta' sa 20 miljun EUR għall-finanzjament ta' operazzjonijiet li għandhom ikunu mwettqa fl-OCT.

Artikolu 6

Garanzija għall-Bank

1. L-Istati Membri jintrabtu li jaġixxu bħala garanti għall-Bank, iwarrbu xi dritt li joġġezzjonaw u bi proporzjon tal-kontribuzzjonijiet tagħhom għall-kapital tiegħu, fir-rigward ta' l-impenji finanzjarji kollha li jirriżultaw minn dawk li jisselfu fuq kontratti ta' self li jkunu konklużi mal-Bank mir-riżorsi tiegħu stess bis-saħħa ta' l-Artikolu 1 ta' l-Anness II tal-Ftehim ACP-KE u tad-dispożizzjonijiet korrespondenti tad-Deċiżjoni.

2. Il-garanzija riferuta fil-paragrafu 1 għandha tkun ristretta għall-75 % ta' l-ammont totali tal-krediti miftuħa mill-Bank permezz tal-kuntratti kollha tas-self; din għandha tkun applikata sabiex tkopri ir-riskji kollha.

3. L-impenji li jiriżultaw mill-paragrafu 1 għandhom ikunu s-suġġett ta' kuntratti ta' garanzija bejn kull Stat Membru u l-Bank.

Artikolu 7

Operazzjonijiet amministrati mill-Bank permezz ta' EDF preċedenti

1. Il-pagamenti magħmula mill-Bank fir-rigward ta' self speċjali mogħti lill-Istati ACP, lill-OCT u lid-dipartiment extra-ewropej Franċiżi, flimkien mal-proċedimenti u d-dħul mill-operazzjonijiet ta' kapital ta' riskju, impenjati permezz tal-EDF preċedenti, għandhom ikunu kreditati lill-Istati Membri bi proporzjon tal-kontribuzzjonijiet tagħhom lejn id-9 EDF li minnu is-somom ikunu jirriżultaw, sakemm il-Kunsill ma jiddeċidix, b'mod unanimu, fuq proposta mill-Kummissjoni, li jpoġġi dawn f'risreva jew li jallokhom għal xi skopijiet oħrajn.

2. Xi senserija dovuta lill-Bank għall-amminstarzzjoni tas-self u l-operazzjonijiet riferuti fil-paragrafu 1 għandha tkun imnaqqsa bil-quddiem minn dawn is-somom.

Artikolu 8

Operazzjonijiet amministrati mill-Bank permezz tad-9 EDF

1. Il-proċedimenti u l-introjtu akkwistati mill-Bank mill-operazzjonijiet permezz tal-Faċiltà ta' l-Investiment għandhom ikunu użati għal aktar operazzjonijiet permezz tal-Faċilità, bi qbil ma' l-Artikolu 3 ta' l-Anness II tal-Ftehim u wara t-tnaqqis ta' spejjeż u responsabbilitajiet eċċezzjonali li jirriżultaw b'konnessjoni mal-Faċilità.

2. Il-Bank għandu jkun remunerat fuq il-bażi ta' indennità sħiħa għall-amministrazzjoni ta' l-operazzjonijiet tal-Faċilità ta' l-Investiment. Il-Kunsill għandu jiddeċiedi, b'maġġoranza kwalifikata stabbilita fl-Artikolu 21 ta' dan il-Ftehim u fuq proposta mill-Kummissjoni imħejjija bi ftehim mal-Bank, dwar ir-riżorsi u l-mekkaniżmi għar-remunerazzjoni tal-Bank. It-termini ta' din id-Deċiżjoni għandhom ikunu inkorportati fil-Ftehim li fiħ il-Bank jintrabat li jwettaq dawn l-operazzjonijiet.

Artikolu 9

Spejjeż relatati mal-implimentazzjoni tar-riżorsi tad-9 EDF

1. Ir-riżorsi riferuti fl-Artikolu 4 ta' dan il-Ftehim għandhom, flimkien mar-riżorsi riferuti fl-Artikolu 1(3), ikunu użati sabiex ikopru l-ispejjeż amministrattivi u finanzjarji li jirriżultaw mill-implimentazzjoni tar-riżorsi tad-9 EDF. Il-Kummissjoni għandha tagħmel użu minn dawn ir-riżorsi għal dawn l-iskopijiet li ġejjin:

(a) spejjeż amministrattivi u finanazjarji li jirriżultaw mill-amministrazzjoni tal-flus (kontanti) tad-9 EDF;

(b) it-tisħieħ tal-kapaċitajiet amministrattivi tal-Kummissjoni u tad-Delegazzjonijiet tagħha sabiex tassigura preparazzjoni mingħajr intoppi u l-implimentazzjoni ta' l-operazzjonijiet iffinanzjati mid-9 EDF;

(ċ) l-iffinanzjar ta' studju, assesjar, awditjar u servizzi ta' konsulenza, inklużi fl-analiżi taż-żona, id-dianjożi u l-formulazzjoni ta' aġġustamenti strutturali u ta' strateġiji oħrjan; u

(d) il-monitoraġġ u l-evalwazzjoni.

Tali għajnuna m'għandiex tkun assenjata għad-doveri ewlenija tas-servizz pubbliku Ewropew, i.e. il-persunal permanenti tal-Kummissjoni.

2. Il-Kummissjoni għandha tressaq proposti globali finanzjari ta' kull sena lejn il-Kumitat EDF riferut fl-Artikolu 21, minn hawn il-quddiem riferut bħala "il-Kumitat EDF", dwar l-użu ta' dawn ir-riżorsi, li għandhom jinkludu rapport dwar l-attivitajiet tas-sena preċedenti. Il-Kumitat EDF għandu jippreżenta' l-opinjoni tiegħu dwar tal-proposti finanzjarji bi qbil mal-proċedura stabbilita fl-Artikolu 27.

3. B'dana kollu, billi jaġixxi fuq proposta mill-Kummissjoni, il-Kumitat jista' jiddeċiedi bil-maġġoranza kwalifikata stabbilita fl-Artikolu 21, li jutilizza r-riżorsi riferuti f'dan l-Artikolu għal skopijiet oħrajn apparti minn dawk li hemm provvediment dwarhom fil-paragrafu 1.

Artikolu 10

Il-Kontribuzzjonijiet għad-9 EDF

1. Ta' kull sena, il-Kummissjoni, billi tikkonsidra l-ħtiġiet imbassra tal-Bank li jikkonċernaw l-amministrazzjoni u l-operat tal-Faċilità ta' l-Investiment, għandha tistabbilixxi u tikkomunika lill-Kunsill, qabel il-15 ta' Ottubru, stqarrija dwar il-pagamenti li għandhom isiru fis-sena tal-budget segwenti, u skeda dwar is-sejħa għall-kontribuzzjonijiet. L-ammont mitlub għandu jkun ġustifikat mill-Kummissjoni fuq il-bażi tal-kapaċità tal-Kummissjoni li tforni effettivament il-livell ta' riżorsi proponut. Il-Kunsill għandu jiddeċiedi dwar dan bil-maġġoranza kwalifikata stabbilita fl-Artikolu 21 kif ukoll dwar kull sejħa skedatata għall-kontribuzzjonijiet.

2. F'dak li jirrigwardja l-fondi trasferiti mill-EDF preċedenti lejn id-9 EDF bi qbil ma' l-Artikolu 1(2)(b), il-kontribuzzjonijiet ta' kull Stat Membru għandhom ikunu ikkalkolati fi proporzjon tal-kontribuzzjonijiet minn kull Stat Membru għall-EDF f'dak il-każ.

3. Flimkien ma' l-estimi annwali tal-kontribuzzjonijiet, il-Kummissjoni għandha tibgħat lill-Kunsill l-estimi tagħha għall-impenji u l-pagamenti, għal kull waħda mill-erba' snin li jsegwu s-sena relatata mas-sejħa għall-kontribuzzjonijiet. L-iskeda għandha tkun approvata u reveduta ta' kull sena mill-Kunsill.

4. Jekk il-kontribuzzjoni jirriżultaw li ma jkunux suffiċċjenti sabiex ilaħħqu mal-ħtiġiet attwali tad-9 EDF fis-sena finanzjara f'dak il-każ, il-Kummissjoni għandha tressaq proposti għal pagament supplimentari lejn il-Kunsill, li għandu jieħu deċiżjoni malajr kemm jista' jkun possibbli, bil-maġġoranza kwalifikata stabbilita fl-Artikolu 21.

5. Ir-regoli dettaljati għall-pagamenti tal-kontribuzzjonijiet mill-Istati Membri għandhom ikunu determinati bir-Regolament Finanzjarju riferut fl-Artikolu 31.

KAPITOLU II

RESPONSABBILTAJIET TAL-KUMMISSJONI U TAL-BANK EWROPEW TA' L-INVESTIMENTI

Artikolu 11

L-eżekuzzjoni finanzjarja ta' proġetti u programmi

1. Il-Kummissjoni għandha twettaq l-eżekuzzjoni finanzjarja ta' l-operazzjonijiet imwettqa mir-riżorsi fil-għamla ta' għotjiet apparti milli s-susidji ta' interessi oħrajn. Il-Kummissjoni għandha twettaq il-pagamenti bi qbil mar-Regolament Finanzjarju riferut fl-Artikolu 31.

2. Il-Bank għandu, f'isem il-Komunità, jamministra l-Faċilità ta' l-Investimenti u għandu jwettaq l-operazzjonijiet permezz tagħhom, bi qbil mar-regoli stabbiliti fir-Regolament Finanzjarji riferut fl-Artikolu 31. F'dan il-kuntest, il-Bank għandu jaġixxi f'isem il, u għar-riskju tal-, Komunità. Xi drittijiet li jirriżultaw minn tali operazzjonijiet, partikolarment id-drittijiet bħala kreditur u padrun, għandhom ikunu mogħtija lill-Istati Membri.

3. Il-Bank għandu jwettaq l-operazzjonijiet ta' l-eżekuzzjoni finanzjarja permezz ta' self mir-riżorsi tiegħu, meta applikabli flimkien mas-sussidji tar-rati ta' l-imgħax akkwistati mir-riżorsi mogħtija mill-Fond.

4. Kemm il-Kummissjoni u wkoll il-Bank jistgħu, fil-każ ta' programmi jew proġetti finanzjata b'mod konġunt mill-Istati Membri jew mill-aġenżiji eżekuturi tagħhom u konsistneti mal-prioritajiet stabbiliti fl-Istrateġiji tal-Koperazzjoni tal-Pajjiż riferuti fil-Kapitolu III, jafdaw lill-Istati Membri jew lill-aġenti eżekuturi tagħhom bir-responsabbiltà għall-amministrazzjoni tal-fondi ta' l-Unjoni Ewropea. Il-viżibilità tal-kontribuzzjoni ta' l-Unjoni Ewropea għandha, b'dana kollu, tkun kompletament assigurata. Il-Kummissjoni għandha tipprovdi l-kumpens finanzjarju għax-xogħol amministrattiv assunt.

Artikolu 12

Ħtiġiet tal-monitoraġġ u tar-rapportaġġ rigward il-progress fl-implimentazzjoni ta' l-għajnuna tad-9 EDF

1. Il-Kummissjoni u l-Bank għandhom iwettqu superviżjoni, kull wieħed sal-limitu li huma ikkonċernat, fuq l-użu ta' l-għajnuna tad-9 EDF mill-Istati ACP, mill-OCT jew minn benefiċjarji oħrajn, u dwar l-implimentazzjoni tal-proġetti finanzjati bl-għajnuna tad-9 EDF, billi jqisu partikolarment l-għanijiet relevanti riferuti fl-Artikolu 55 u 56 tal-Ftehim ACP-KE u fid-dispożizzjonijiet korrespondenti tad-Deċiżjoni.

2. Il-Bank għandu perjodikament jinforma lill-Kummissjoni rigward l-implimentazzjoni tal-proġetti finanzjati mir-riżorsi tad-9 EDF li huma jamministra, skond il-proċeduri stabbiliti fil-linji ta' gwida operazzjonali tal-Faċilità ta' l-Investiment. Il-Kummissjoni u l-Bank għandhom jassiguraw kordinazzjoni u koperazzjoni mill-qrib fl-appoġġ tal-iżvilupp mis-settur privat fl-Istati ACP.

3. Il-Kummissjoni u l-Bank għandhom, bis-saħħa ta' l-Artikoli 17, 18 u 19, jipprovdu lill-Istati Membri, li jiltaqgħu fi ħdan il-Kumitat EDF, bl-informazzjoni dwar l-implimentazzjoni nazzjonali u reġjonali operazzjonali tar-riżorsi mid-9 EDF. Tali informazzjoni għandha wkoll tkopri l-operazzjonijiet finanzjati mill-Faċilità ta' l-Investiment.

4. Kif riferut fl-Artikolu 2(2) u 2(3) ta' dan il-Ftehim, il-Kummissjoni għandha tipprovdi lill-Kunsill bi proposta għal reviżjoni globali tat-twettieq li għandha ssir mill-Kunsill matul il-2004. Din ir-reviżjoni għandha partikolarment tistudja l-grad ta' realizzazzjoni tal-impenji u l-pagamenti.

Artikolu 13

Evalwazzjoni

1. Il-Kummissjoni u l-Bank għandhom, kull wieħed sal-limitu ta' kif huwa ikkonċernat, jassigura li l-kwalità u l-impatt ta' l-għajnuna finanzjarja kif finanzjata mid-9 EDF ikunu evalwati minn evalwaturi indipendenti f'dak li jirrigwardja s-setturi, t-temi u l-istrumenti ewlenija.

2. Mingħajr preġudizzju għall-evalwazzjoni tas-setturi, temi u strumenti ewlenija riferuti fil-paragrafu 1, proġetti individwali jistgħu ikunu evalwati minn evalwaturi indipendenti fuq il-bażi ta' każ b'każ. L-evalwazzjonijiet tal-proġett għandhom jitwettqu bl-inizjattiva tal-Kummissjoni u indikati fil-proposta finanzjarja. L-Istati Membri jistgħu ukoll jitolbu għall-evalwazzjoni tal-proġett meta il-proposta finanzjarja tkun diskussa fil-Kumitat EDF.

3. L-evalwazzjonijiet kollha għandhom jitwettqu b'konformita ma' l-aħjar prattiċi tal-evalwazzjoni, inkluża l-kriterja u "Prinċipji għall-evalwazzjoni ta' l-għajnuna tal-iżvilupp" stabbilita mill-Kumitat ta' l-Għajnuna għall-Iżvilupp tal-OECD.

4. Il-Kumitat EDF għandu jkun notifikat bil-finalizzazzjoni tal-evalwazzjoni, li sussegwentament tista, permezz ta' l-Artikolu 28(c), tkun diskussa mill-Kumitat EDF. Ir-riżultati tal-evalwazzjonijiet għandhom ikunu meqjusa fil-proċess tar-reviżjonijiet ta' nofs it-terminu u tat-tmiem tat-terminu tal-istrateġiji ta' koperazzjoni li hemm provvediment dwarhom fl-Artikolu 18.

KAPITOLU III

PROGRAMMAR

Artikolu 14

Programmar ta' l-għajnuna

1. Il-proċess tal-ipprogrammar għall-għajnuna lejn Stat ACP individwali għandu jseħħ bi qbil ma' l-Artikoli 1 sa 5 ta' l-Anness IV tal-Ftehim ACP-KE.

2. Il-proċess tal-ipprogrammar ta' l-appoġġ għal koperazzjoni u integrazzjoni reġjonali tal-Istati ACP għandu jseħħ bi qbil ma' l-Artikoli 6 sa 14 ta' l-Anness IV tal-Ftehim ACP-KE.

3. Il-programmar għal dan l-iskop għandu notevolment ifisser:

(a) it-tħejjija u l-iżvilupp ta' Strateġija ta' Koperazzjoni tal-Pajjiż (KS)/Strateġija ta' Koperazzjoni Reġjonali (SEK) ibbażata fuq il-miri u l-istrateġiji ta' żvilupp f'termini medju tal-pajjiż jew tar-reġjun;

(b) indikazzjoni ċara mill-Komunità ta' l-allokazzjoni finanazjarja indikattiva programabbli kif riferuta fl-Artikolu 3 ta' l-Anness IV, li minnu il-pajjiż jew ir-reġjun jistgħu jibbenefikaw matul il-perjodu ta' ħames snin;

(ċ) il-preparazzjoni u l-adozzjoni ta' programm indikattiv għall-implimentazzjoni tal-KS jew tal-SEK;

(d) proċess ta' reviżjoni li jkopri il-KS jew il-KSR, il-programmar indikattiv u l-volum tar-riżorsi allokati lilu.

Artikolu 15

Is-CSs u l-programmi indikattivi

1. Bil-bidu nett tal-proċess ta' l-ipprogrammar, il-Kummissjoni, flimkien mal-Istat ACP ikkonċernat, u wara konsultazzjoni mal-Bank, għandha tippreparat Strateġija ta' Koperazzjoni tal-Pajjiż (CS) u il-programm indikattiv li jakkumpanja fil-livell tal-lokalità.

2. IL-preparazzjoni tas-CS għandha sseħħ b'kordiniazzjoni mar-rapreżentazzjonijiet tal-Istati Membri fl-Istat ACP ikkonċernat. Tali kordinazzjoni għandha:

(a) sa kemm ikun possibli, iseħħ permezz tal-mekkaniżmi eżistenti għall-kordinazzjoni tad-donatur fl-Istat ACP ikkonċernat;

(b) tkun miftuħha għal perteċipazzjoni mill-Istati Membri li ma humiex repreżentati b'mod permanenti fl-Istat ACP ikkonċernat u mid-donaturi l-oħrajn li huma attivi f'dak l-Istat ACP. L-Istati Membri li ma humiex f'pożizzjoni li jipparteċipaw fl-eżerċizzju ta' kordinazzjoni għandhom ikollhom aċċess għall-informazzjoni dwar ir-riżultati;

(ċ) tinvolvi lill-Bank f'materji relattivi għall-operazzjonijiet tagħha u ma' dawk tal-Faċilità ta' l-Investiment.

3. Kordinazzjoni fil-livell tal-lokalità għandha tagħti emfasi għal studji konġunti tal-ħtiġiet u l-imġieba u l-analiżi tas-settur kif ukoll tal-prioritajiet. L-eżerċizzju ta' kordinazzjoni għandu jassigura li s-CS u l-programm indikattiv ikunu ta' għaqda ma' l-inizjattivi meħuda mill-pajjiż, bħal ma huma il-Karti ta' Strateġija għat-Tnaqqis tal-Faqar u il-Qafas ta' Żvilupp Komprensiv, meta tali djalogu jkun jeżisti.

4. L-appoġġ tal-Komunità fil-għamla ta' għotjiet għandu jkun ikkonċentrat f'numru limitat ta' setturi fokali u għandu jassigura kompimentarjetà ma' l-operazzjoni finanzjati mill-Istat ACP innifsu, mill-Istati Membri u minn donaturi oħrajn.

5. Kull CS, inkluż l-abbozz tal-programm indikattiv tiegħu, għandu jkun ippreżentat f'dokument wieħed. Dan id-dokument għandu jkun is-suġġett ta' skambju ta' veduti bejn l-Istati Membri u l-Kummissjoni fil-qafas tal-Kumitat EDF. Bi qbil ma' l-Artikoli 4(3) u 5(4) ta' l-Anness IV tal-Ftehim ACP-KE, il-programm indikattiv għandu jinkludi l-operazzjonijiet speċifiċi u kjarament identifikati għall-akkwist tal-għanijiet u l-miri, speċjalment dawk li jistgħu ikunu impenjati qabel ir-reviżjoni li tkun tmiss. Il-programm indikattiv għandu wkoll jinkludi indikaturi tal-impatt u ta' l-impennji tal-istrateġija settorjali u tabella taż-żmien għall-implimentazzjoni u r-reviżjoni tal-programm indikattiv li jinkludi l-impenji u l-pagamenti tar-riżorsi.

Il-Bank għandu jieħu sehem f'dan il-kambju ta' veduti. Il-Kumitat EDF għandu jippreżenta' l-opinjoni tiegħu dwar il-kontenut tad-dokument bi qbil mal-proċedura stabbilita fl-Artikolu 27.

6. Il-programm indikattiv għandu sussegwentament ikun adottat bi qbil komuni bejn il-Kummissjoni u l-Istat ACP ikkonċernat u għandu, meta jkun adottat, ikun jorbot kemm fuq il-Komunità u wkoll fuq dak l-Istat. Il-KS finalizzat u l-programm indikattiv tiegħu għandhom sussegwentament ikunu trasmesi lejn il-Kumitat EDF bħala informazzjoni.

Jekk il-KS u l-programm indikattiv li dwarhom il-Kumitat EDF ikunu ippreżenta' l-opinjoni tiegħu ikun sussegwentament modifikat qabel ma jkun iffirmat mill-Istat ACP ikkonċernat, is-CS u l-programm indikattiv riveduti għandhom ikunu ippreżentati quddiem l-imsemmi Kumitat EDF għal opinjoni ġdida.

7. Il-Kummissjoni, il-Bank u l-Istati Membri għandhom jieħdu l-miżuri meħtieġa kollha, partikolarment f'dawk li jirrigwardjaw l-proċess tal-iskambju tal-veduti riferuti fil-paragrafu 5 ta' dan l-Artikolu, sabiex jassiguraw li l-istabbiliment tas-CS u tal-programm indikattiv korrispondenti miegħu ikun imwettaq fl-iqsar żmien possibbli. Apparti minn fil-każ ta' ċirkostanzi eċċezzjonali, il-proċess għandu jkun finalizzat fi żmien tnax il-xahar minn meta jkun ġie iffirmat il-Ftehim ta' Sħubija.

Artikolu 16

Allokazzjoni tar-riżorsi

Fil-bidu tal-proċess tal-ipprogrammar riferut fl-Artikoli 1 u 8 ta' l-Anness IV tal-Ftehim ACP-KE, il-Kummissjoni għandha, fuq il-bażi tal-kriterja identifikata fl-Artikoli 3 u 9 ta' l-Anness IV tal-Ftehim ACP-KE, tistabbilixxi allokazzjoni indikattiva ta' l-għotja fil-limiti tar-riżorsi dettaljati fl-Artikolu 2(1)(a)(i) u (b) għal kull pajjiż jew reġjun ACP li dwaru l-proċess tal-ipprogrammar ikun ibbażat. Iż-żewġ elementi għall-allokazzjoni lejn kull pajjiz riferut fl-Artikolu 3(2) ta' l-Anness IV tal-Ftehim ta' Sħubija ACP-KE għandhom ikunu identifikati f'dan il-kuntest. Il-Kummissjoni għandha tinforma lill-Kumitat EDF dwar dawn l-allokazzjonijiet kif ukoll dwar xi provvediment magħmul bi qbil ma' l-Artikolu 3(4) ta' l-Anness IV.

Il-Kumitat EDF għandu jagħti l-opinjoni tiegħu, bi qbil mal-proċeduta definita fl-Artikolu 27, dwar il-metodu użat fl-applikazzjoni tal-kriterja ġenerali għar-riżorsi allokati, kif ippreżentata mill-Kummissjoni.

Artikolu 17

Reviżjoni annwali tal-Programmi Indikattivi

1. Bi qbil ma' l-Artikolu 5(4) ta' l-Anness IV tal-Ftehim ACP-KE, ir-reviżjoni operazzjonali annwali ta' kull programm indikattiv għandha titwettaq mill-Kummissjoni flimkien ma kull Stat ACP u b'kordinazzjoni mill-qrib mal-Istati Membri. Il-Bank għandu jkun ikkonsultat f'materji relattivi għall-operazzjonijiet tiegħu u ma dawk tal-Faċilità ta' l-Investiment.

2. Din ir-reviżjoni annwali ta' kull programm għandha tkun imwettqa matul perjodu ta' 60 jum. Il-Kummissjoni, il-Bank u l-Istati Membri għandhom jieħdu l-miżuri meħtieġa kollha, partikolarment f'dak li jirrigwardja l-proċess tal-iskambju tal-veduti riferuti fil-paragrafu 3 ta' dan l-Artikolu, sabiex jassiguraw li dan il-qafas ta' żmien ikun irrispettat.

3. Fi ħdan il-perjodu ta' 60 jum, il-Kumitat EDF għandu jiddiskuti r-reviżjoni annwali fuq il-bażi ta' dokument li għandu jkun ippreżentat mill-Kummissjoni.

4. Ir-reviżjoni annwali għandha tkun finalizzata mill-Kummissjoni u mill-Istat ACP ikkonċernat. Ir-riżultati finali tar-reviżjoni annwali għandhom ikunu ikkomunikati lejn il-Kumitat EDF bħala informazzjoni.

Artikolu 18

Reviżjoni ta' nofs il-perjodu u tat-tmiem tal-perjodu tas-CS

1. Fin-nofs u fit-tmien tal-perjodu ta' l-applikazzjoni tal-Protokoll Finanazjarju, il-proċess ta' reviżjoni għandu, b'konformità mal-proċerr riferut fl-Artikoli 5(6) u 11 ta' l-Anness IV tal-Ftehim ACP-KE, ikunu miftuħ aktar sabiex jinkludi reviżjoni u adattazzjoni tas-CS u tal-programm indikattiv għall-perjodu ta' ħames snin segwenti. Dawn ir-reviżjonijiet għandhom jikkostitwixxu parti integrali mill-proċess ta' programmar u jinkludu, bħala parti essenzali, studju ta' l-impatt tal-iżvilupp ta' koperazzjoni tal-Komunità b'relazzjoni ma' l-għanijiet u l-indikaturi stabbiliti fis-CS.

Ir-reviżjonijiet ta' nofs il-perjodu u tat-tmiem tal-perjodu għal kull Stat ACP għandhom ikunu mwettqa mill-Kummissjoni u mill-Istat ACP ikkonċernat b'kordinazzjoni mill-qrib ma' l-Istati Membri rappreżentati f'dak l-Istat ACP. Il-Bank għandu jkun ikkonsultat f'materji relattivi għall-operazzjonijiet tiegħu u ma' dawk tal-Faċilità ta' l-Investiment.

2. Ir-reviżjonijiet ta' nofs il-perjodu u tat-tmiem tal-perjodu jistgħu iwasslu sabiex il-Kummissjoni tipproponi reviżjoni tar-riżorsi allokati għall-perjodu ta' ħames li jkun imiss fid-dawl tal-ħtiġiet kurrenti u ta' l-imġieba tal-Istat ACP ikkonċernat.

3. Ir-reviżjonijiet ta' nofs il-perjodu u tat-tmiem tal-perjodu dwar l-applikazzjoni tal-Protokoll Finanzjarju, inkluża r-reviżjoni possibbli tar-riżorsi allokati, għandhom ikunu finalizzati matul perjodu totali ta' 90 jum. Il-Kummissjoni, il-Bank u l-Istati Membri għandhom jieħdu l-miżuri meħtieġa kollha, partikolarment f'dak li jirrigwardja l-proċess ta' l-opinjoni tal-Kumitat EDF riferuti fil-paragrafu 4, sabiex jassiguraw li dan il-qafas ta' żmien għal dawn ir-reviżjonijiet ikun irrispettat.

4. Fi ħdan il-perjodu speċifikat għal reviżjonijiet ta' nofs il-perjodu u tat-tmien tal-perjodu, il-Kumitat EDF għandu jwassal l-opinjoni tiegħu bi qbil ma' l-Artikolu 27 fuq il-bażi ta' dokument li għandu jkun ipprovdut mill-Kummissjoni, dwar:

(a) il-konklużjonijiet tar-reviżjoni ta' nofs il-perjodu u tat-tmien tal-perjodu;

(b) is-CS u l-programm indikattiv tagħha;

(ċ) proposta mill-Kummissjoni għall-allokazzjoni tar-riżorsi.

Artikolu 19

Programmi reġjonali

1. Il-preparazzjoni tal-Istrateġija ta' Koperazzjoni Reġjonali (RCS) u l-programm indikattiv akkumpanjatur tagħha għandha titwettaq mill-Kummissjoni u mill-organizzazzjoni(jiet) reġjonali awtorizzati kif xieraq, jew, fin-nuqqas ta' tali awtorizzazzjoni, mill-Uffiċjali Awtorizzanti Nazzjonali tal-Istati ACP fir-reġjun ikkonċernat. Meta Uffiċjal Awtorizzanti Reġjonali jkun ġie maħtur, il-preparazzjoni tal-RCS u tal-programm indikattiv tagħha għandhom jitwettqu b'kordinazzjoni mal-Istati Membri.

2. Tali kordinazzjoni għandha tinvoli l-Bank f'dawk il-materji relattivi għall-operazzjonijiet tiegħu u ma' dawk tal-Faċilità ta' l-Investiment.

3. Il-RCS u l-abbozz tal-programm indikattiv tiegħu, għandu jkun ippreżentat f'dokument wieħed. Dan id-dokument għandu jkun is-suġġet ta' skambju ta' veduti bejn l-Istati Membri u l-Kummissjoni fil-qafas tal-Kumitat EDF. Il-Kumitat EDF għandu jwassal l-opinjoni tiegħu dwar l-abbozz tal-RCS u tal-programm indikattiv tiegħu bi qbil mal-proċedura stabbilita fl-Artikolu 27, billi jitqiesu d-dispożizzjonijiet ta' l-Artikolu 23(1) ta' dan il-Ftehim.

4. Il-programm indikattiv għandu sussegwentament ikun adottat bi ftehim komuni bejn il-Kummissjoni u l-organizzazzjoni(jiet) reġjonali awtorizzati kif xieraq, jew, fin-nuqqas ta' tali organizzazzjoni reġjonali awtorizzata kif xieraq, mill-Uffiċjali Nazzjonali Awtorizzanti tal-Istati ACP fir-reġjun ikkonċernat. Il-programm indikattiv għandu, meta adottat, ikun jorbot kemm fuq il-Komunità u wkoll fuq dawk l-Istati.

5. Ir-reviżjoni ta' nofs il-perjodu u tat-tmiem tal-perjodu tal-RCS u tal-programm indikattiv għanda titwettaq bi qbil ma' l-Artikolu 11 ta' l-Anness IV tal-Ftehim ACP-KE. Matul il-proċess ta' reviżjoni, il-Kumitat EDF għandu jwassal l-opinjoni tiegħu bi qbil mad-dispożizzjonijiet ta' l-Artikolu 27 fuq il-bażi ta' dokument sommarju li għandu jkun ippreżentat mill-Kummissjoni. B'segwiment tad-deliberazzjonijiet ta' l-imsemmi Kumitat, il-proċess ta' reviżjoni għandu jkun finalizzat bejn il-Kummissjoni u l-organizzazzjoni(jiet) reġjonali awtorizzati kif xieraq, jew, fin-nuqqas ta' tali awtorizzazzjoni, mill-Uffiċjali Nazzjonali Awtorizzanti tal-Istati ACP fir-reġjun ikkonċernat. Ir-riżultati finali tar-reviżjoni għandhom ikunu elenkati f'għamla sommarja u għandhom ikunu trasmessi lejn il-Kumitat EDF bħala informazzjoni.

6. Ir-reviżjonijiet ta' nofs il-perjodu u tat-tmiem tal-perjodu jistgħu jinkludu l-allokazzjoni tar-riżorsi fid-dawl tal-ħtiġiet kurrenti u ta' l-imġieba tar-reġjun ACP ikkonċernat.

Artikolu 20

Reviżjonijiet f'ċirkostanzi eċċezzjonali

Fiċ-ċirkostanzi eċċezzjonali riferuti fl-Artikoli 72 u 73 tal-Ftehim ACP-KE, ir-reviżjoni tas-CS tista' tkun imwettqa fuq talba jew tal-Istat ACP ikkonċernat jew tal-Kummissjoni. F'tali każi, il-proċedura ta' reviżjoni li hemm provvediment dwarha fl-Artikolu 18 ta' dan il-Ftehim għandha tkun applikabli, billi jkunu meqjusa, meta xieraq, id-dispożizzjonijiet ta' l-Artikolu 3(4) ta' l-Anness V takl-Ftehim ACP-KE.

KAPITOLU IV

PROĊEDURI TAT-TEĦID TA' DEĊIŻJONIJIET

Artikolu 21

Il-Kumitat Ewropew għall-Fond tal-Iżvilupp

1. Kumitat (minn hawn il-quddiem imsejjaħ "il-Kumitat EDF") li jikkonsisti minn rappreżentanti tal-gvernijiet tal-Istati Membri għandu jkun stabbilit ġewwa il-Kummissjoni għar-riżordi tal-Fond Ewropew tal-Iżvilupp li il-Kummissjoni tamministra. Il-Kumitat EDF għandu jkun taħt il-presidenza tar-rapreżentant tal-Kummissjoni, u s-segretarjat tiegħu għandu jkun ipprovdut mill-Kummissjoni. Rappreżentant tal-Bank għandu jieħu sehem fil-ħidma tiegħu.

2. Il-Kunsill, li jaġixxi fuq bażi unanima, għandu jadotta ir-regoli tal-proċedura tal-Kumitat EDF.

3. Fi ħdan il-Kumitat EDF, il-voti tal-Istati Membri għandhom ikunu peżati kif ġej:

L-Istat Membru | Voti |

Il-Belġju | 9 |

Id-Danimarka | 5 |

Il-Ġermanja | 50 |

Il-Greċja | 4 |

Spanja | 13 |

Franza | 52 |

L-Irlanda | 2 |

L-Italja | 27 |

Il-Lussemburgu | 1 |

L-Olanda | 12 |

l-Awstria | 6 |

Il-Portugall | 3 |

Il-Finlandja | 4 |

l-Iżvezja | 6 |

Ir-Renju Unit | 27 |

4. Il-Kumitat EDF għandu jaġixxi b'maġġoranza kwalifikata ta' 145 vot, bl-espressjoni ta' vot favur b'minn mill-anqas tmien Stati Membri.

5. Il-peżati stabbiliti fil-paragrafu 3 u l-maġġoranza kwalifikata riferuta fil-paragrafu 4 għandhom ikunu emendati b'deċiżjoni tal-Kunsill, li jaġixxi fuq bażi unanima, fil-każ riferut fl-Artikolu 1(4).

Artikolu 22

Ir-responsabbiltajiet tal-Kumitat EDF

1. Il-Kumitat EDF għandu jiffoka ix-xogħol tiegħu fuq suġġetti sostantivi tal-koperazzjoni għall-iżvilupp fil-livell tal-pajjiż jew tar-reġjun. Fl-interessi ta' għaqda, kordinazzjoni u kumplimentarjetà, dan għandu jwettaq superviżjoni fuq l-implimentazzjoni tal-istrateġiji tal-iżvilupp adottati mill-Komunità u mill-Istati Membri tagħha.

2. Id-dover tal-Kumitat għandhom ikopru tlett livelli:

(a) programmar ta' l-għajnuna tal-Komunità u reviżjonijiet tal-ipprogrammar li partikolarment jiffukaw fuq strateġiji tal-pajjiż u reġjonali, inkluża l-identifikazzjoni ta' proġetti u programmi;

(b) parteċipazzjoni fil-proċess tat-teħid ta' deċiżjonijiet relatati mal-finanzjament mill-Fond Ewropew tal-Iżvilupp; u

(ċ) il-monitoraġġ ta' l-implimentazzjoni ta' l-għajnuna tal-Komunità, inklużi l-aspetti settorjali, suġġeti bi skopijiet transversjali, u il-funzjonament tal-kordinazzjoni fil-livel lokali.

Artikolu 23

Programmar, identifikazzjoni, kumplimentarjetà u konsistenza

1. F'dak li jirrigwardja il-programmar, il-Kumitat għandu:

(a) iwassal l-opinjoni tiegħu dwar l-eżaminazzjoni riferuta fl-Artikolu 15(5), it-tieni subparagrafu ta' l-Artikolu 15(6), u t-tieni paragrafu ta' l-Artikolu 16, fl-Artikolu 18(4) u fl-Artikolu 19(3) u (5) bi qbil mal-proċedura stabbilita fl-Artikolu 27; u

(b) jeżamina il-konklużjonijiet tar-reviżjonijiet annwali riferuti fl-Artikolu 17(3).

2. Il-Kumitat għandu wkoll jeżamina il-konsistenza u l-kumplimentarjetà bejn l-għajnuna mill-Komunità u l-għajnuna mill-Istati Membri. Sabiex tkun assigurata trasparenza u konsistenza bejn l-operazzjonijiet b'koperazzjoni u tkun imtejjba il-komplimentarjetà bejn l-azzjonijiet tal-Komunità u l-għajnuna bilaterali, il-Kummissjoni għandha tikkomunika mal-Istati Membri u mar-rapreżentanti tagħhom fil-lokalità dwar in-noti li jidentifikaw proġetti fi żmien xahar minn meta tkun ittieħdet deċiżjoni għall-istudju tagħhom. Dawn in-noti għandhom ikunu aġġornati regolarment u mibgħuta lill-Kumitat EDF, lill-Istati Membri u lir-rapreżentanti tagħhom li jkunu fil-lokal.

3. Fl-interessi tal-kumplimentarjetà, kull Stat Membru għandu sistematikament jinforma lil-Kummissjoni bl-attivitajiet ta' koperazzjoni li huwa jkun iwettaqm jew li jkollu l-intenzjoni li jwettaq, f'kull pajjiż partikolari. Informazzjoni dwar għajnuna bilaterali għandha tkun ipprovduta fl-istabbeliment ta' l-ewwel CS u għandha tkun aġġornata mill-anqas fl-okkażżjoni tar-reviżjoni annwali.

Artikolu 24

Il-finanzjament tal-proposti li dwarhom il-Kumitat EDF ikun ta' l-opinjoni tiegħu

1. Il-Kumitat EDF għandu jaghti l-opinjonu tiegħu billi jsegwi il-proċedura stabbilita fl-Artikolu 27 dwar:

(a) il-finanzjament tal-proposti għal proġetti jew programmi b'valur akbar minn 8 miljun EUR jew li jirapreżentaw aktar minn 25 % tal-programm indikattiv;

(b) il-finanzjament tal-proposti imħejjija permezz ta' l-Artikolu 9.

2. Il-finanzjament ta' proposti ta' valur:

(a) aktar minn 15 il-miljun EUR jew li jirrapreżentaw aktar minn 25 % tal-programm indikattiv, għandhom ikunu approvati bi proċedura orali;

(b) bejn 8 miljun EUR u 15 il-miljun EUR, għandhom ikunu approvati bi proċedura bil-kitba.

3. Mingħajr ma' l-ewwel tfittex l-opinjoni tal-Kumitat EDF, il-Kummissjoni hija awtorizzata li tapprova operazzjonijiet b'valur ta' anqas minn jew egwali għal 8 miljun EUR li jirrapreżentaw anqas minn 25 % tal-programm indikattiv. Kull Stat Membru jista' jitlob li l-operazzjonijiet approvati direttament mill-Kummissjoni għandhom ikunu diskusi f'laqgħa fil-ġejjini tal-Kumitat EDF. Għal operazzjonijiet bil-valur ta':

(a) bejn 2 miljun EUR u 8 miljun EUR, il-Kummissjoni għandha tipprovdi lill-Kumitat EDF b'informazzjoni ex ante skond il-kriterja speċifikata fil-paragrafu 5 mill-anqas ġimgħatejn qabel ma d-deċiżjoni tkun meħudha;

(b) bejn 500000 EUR u 2 miljun EUR, il-Kummissjoni għandha tipprovdi lill-Kumitat EDF b'informazzjoni ex ante espressa fil-qosor, mill-anqas ġimgħatejn qabel ma d-deċiżjoni tkun meħudha;

(ċ) anqas minn 500000 EUR, il-Kummissjoni għandha tinforma lill-Kumitat EDF wara li tkun ħadet id-deċiżjoni tagħha.

4. Il-Kummissjoni hija awtorizzata wkoll li tapprova, mingħajr ma tfittex l-opinjoni tal-Kumitat EDF, l-impenji addizzjonali meħtieġa li tkopri mistennija jew li attwalment tfisser infieq żejjed permezz ta' proġett jew programm riferut fil-paragrafi 1(a) u (b), meta' l-infieq żejjed jew l-ammont addizzjonali meħtieġ ma jkunx jeċċedi 20 % ta' l-impenn inizjali stabilit fid-deċiżjoni tal-finanzjament u/jew 5 miljun EUR, u ma tinvolvix xi modifika sostanzjali għall-proġett.

5. Il-proposti finanzjarji riferuti fil-paragrafi 1 u 3(a) għandhom partikolarment jindikaw:

(a) ir-relevanza tal-proġetti jew programmi għall-iżvilupp tal-pajjiż jew tal-pajjiżi ikkonċernatai u għall-akkwist ta' l-għanijiet kif spjegati fis-CS jew fil-RCS;

(b) l-impatt mistenni ta' dawn il-proġetti jew programmi kif ukoll dwar il-prattikalità tagħhom u tal-miżuri sabiex jassiguraw is-sostenibbilità tagħhom wara li l-fondi tal-Komunità jkunu wasla fit-tmiem.

Il-proposti tal-finanzjament għandhom ukoll jispeċifikaw il-proċeduri u t-tabella taż-żmien għall-implimentazzjoni, kif ukoll l-indikatturi ewlenija għall-istudju ta' l-akkwist ta' l-għanijiet u r-riżultati mistennija. Għandhom ukoll jindikaw ta' kif il-lezzjonijiet mitgħallma minn esperjenzi u programmi preċedenti jkunu ikkontribwew għal, u kienu meqjusa fl-iżvilupp tal-programm u ta' kif il-kordinazzjoni tkun seħħet fost id-donaturi fil-pajjiż jew fil-pajjiżi ikkonċernati.

Artikolu 25

L-iffinanzjar ta' l-għajnuna b'emerġenza mill-Fond Ewropew tal-Iżvilupp

1. Għajnuna umanitarja u ta' emerġenza għandha tkun mogħtija skond l-Artikoli 72 u 73 tal-Ftehim ACP-KE u ta' l-Artikolu korrespondenti tad-Deċiżjoni. Meta il-fondi tal-budget ma jkunux disponibli, tali għajnuna tista' tkun finanzjata mill-borża ta' l-għotja tad-9 EDF riferuta fl-Artikolu 2(1)(a)(i),

2. L-okkorrenża ta' diffikultajiet umanitarji serji għall-għarrieda u mhux mistennija, ekonomiċi u soċjali, ta' natura eċċezzjonali li jirriżultaw minn diżastri naturali, kriżi maħluqa mill-bnedmin bħal ma huma gwerer u konflitti oħrajn jew ċirkostanzi eċċezzjonali li jkollhom effetti komparabbli, jistgħu ikunu meqjusa bħala każi ta' urġenza speċjali. F'tali każi l-Kummissjoni hija awtorizzata li tieħu deċiżjonijiet direttament sal-valur ta' 10 miljun EUR. Tali għajnuna għandha tkun limitata għall-implimentazzjoni matul merijodu massimu ta' sitt xhur.

3. Għall-operazzjonijiet ta' urġenza speċjali, il-Kummissjoni għandha:

- tieħu d-deċiżjoni tagħha,

- tinforma lill-Istati Membri bil-kitba fi żmien tmienja u erbgħin siegħa,

- tirraporta dwar id-deċiżjoni tagħha fil-laqgħa tal-Kumitat li tkun tmiss. F'din l-okkażjoni, il-Kummissjoni għandha partikolarment tiġġustifika r-raġunijiet għandha tkun ħadet il-proċedura ta' l-urġenza speċjali.

Artikolu 26

Awtorizzazzjonijiet globali

1. Billi ssegwi l-proċeduri dwar il-proposti finanzjarji stabbiliti fl-Artikolu 24(1) u (3), u sabiex tħaffef dawk il-proċeduri, il-Kummissjoni tista' tapprova, wara studju kwalitattiv u kwantitattiv, awtorizzazzjonijiet globali li jkopru l-ammonti totali għall-attivitajiet referuri fl-Artikolu 16(7) ta' l-Anness IV.

2. L-awtorizzazzjonijiet globali jistgħu ukoll ikunu użati għas-sussidji tar-rata ta' l-imgħax, bla ħsara għad-dispożizzjonijiet ta' l-Artikolu 30.

3. Tali proposti finanzjarji għandhom jispeċifikaw l-għanijiet, u, meta xieraq, l-ipatt intiż tal-kontribuzzjoni tal-Komunità, is-sosstenibbilità ta' l-attivitajiet, l-esperjenza preċedenti u l-evalwazzjonijiet aktar kmieni, kif ukoll il-kordinazzjoni ma' donaturi oħrajn.

Artikolu 27

Proċedura tat-teħid ta' deċiżjonijiet

1. Meta il-Kumitat EDF ikun mitlub li jagħti l-opinjoni tiegħu, il-Kummissjoni għandha tressaq quddiem il-Kumitat, abbozz ta' miżuri li għandhom jittieħdu.

2. Il-Kumitat EDF għandu jippreżenta' l-opinjoni tiegħu b'konformità mad-dispożizzjonijiet ta' l-Artikolu 21 u bi qbil mar-Regoli tal-Proċedura tiegħu, riferuti fl-Artikolu 21(2).

3. Meta l-Kumitat EDF ikun adotta' l-opinjoni tiegħu, il-Kummissjoni għandha tieħu miżuri, li hija għandha tapplikhom immedjetament. Jekk il-Kummissjoni tiddeċiedi li twarrab mill-opinjoni espressa mill-Kumitat EDF, jew jekk il-Kumitat ma jkunx ressaq opinjoni favorevoli, il-Kummissjoni għandha jew tirtira l-proposta, jew inkella, fl-opportunità l-aktar kmieni, tirreferi il-proposta lejn il-Kunsill. Il-Kunsill għandu jiddeċiedi dwarha skond l-istess proċedura ta' votazzjoni bħal fil-Kumitat EDF fi żmien perjodu li, bħala regola ġenerali, ma jistgħax jeċċedi xgħarejn.

4. Jekk il-miżura li tkun riferuta mill-Kummissjoni lejn il-Kunsill tikkonsisti fi proposta finanzjarja riferuta fl-Artikolu 24(1) jew l-awtorizzazzjoni globali riferuta fl-Artikolu 26, l-Istat jew l-Istati ACP ikkoncernat(i) għandhom ikunu notifikati bi qbil ma' l-Artikolu 16 ta' l-Anness IB tal-Ftehim ta' Sħubija ACP-KE. Il-Komunità għandha f'tali każi ma tiħux deċiżjoni finali qabel l-iskadenza tal-perjodu tas-60 jum imsemmija fl-Artikolu 16(5) ta' l-Anness IV għall-Ftehim ta' Sħubija ACP-KE.

Artikolu 28

Implimentazzjoni tal-monitoraġġ

F'dak li jirrigwardja l-monitoraġġ tal-implimentazzjoni ta' koperazzjoni, il-Kumitat EDF għandu jiddiskuti:

(a) suġġetti dwar l-iżvilupp ġenerali, meta dawn ikunu relatati ma' l-implimentazzjoni tal-Fond Ewropew tal-Iżvilupp;

(b) l-istrateġiji settorjali żviluppati mill-Kummissjoni, b'assoċċjazzjoni ma' l-esperti mill-Istati Membri, meta dan ikunu meqjus bħala meħtieġ għall-għaqda tal-istrateġija ta' żvilupp tal-Komunità;

(ċ) ir-riżultati ta' l-evalwazzjonijit tal-istrateġiji tal-pajjiż jew settorjali, tal-programmi, proġetti, jew evalwazzjonijiet oħrajn li huma meqjusa bħala ta' interess għall-Kumitat;

(d) l-evalwazzjoni ta' nofs il-perjodu dwar il-proġetti u l-programmi, meta mitluba mill-Kumitat EDF waqt li jkun japprova il-proposti finanzjarji, jew meta din l-evalwazzjoni tkun teħtieġ modifiki sostanzjali għall-proċett jew il-programm ikkonċernat.

KAPITOLU V

KUMITAT TAL-FAĊILITÀ TA' L-INVESTIMENT

Artikolu 29

Il-Kumitat tal-Faċilità ta' l-Investiment

1. Kumitat (minn hawn il-quddiem imsejjaħ "il-Kumitat IF") li jikkonsisti minn rapreżentanti tal-Gvernijiet tal-Istati Membri u tar-rapreżentanti tal-Kummissjoni għandu jkun stabbilit taħt l-awspiċji tal-Bank. Kull Gvern għandu jinnomina rapreżentant wieħed u sostitut innominat wieħed, Il-Kummissjoni għandha taġixxi bl-istess mod għar-rapreżentant tagħha. In vista taż-żamma tal-kontinwità, il-President tal-Kumitat IF għandu jkun elett minn, u minn fost il-membri tal-Kumitat IF, għal perjodu ta' sentejn. Il-Bank għandu jipprovdi lill-Kumitat bis-servizzi segretarjali u ta' appoġġ. Dawk il-membri biss tal-Kumitat IF li huma innominati mill-Istati Membri, jew is-sostituti tagħhom, għandhom jivvotaw.

2. Il-Kunsill, li jaġixxi b'bażi unanima, għandu jadotta ir-regoli tal-proċedura tal-Kumitat IF fuq il-bażi ta' proposta imħejjija mill-Bank wara konsultazzjoni mal-Kummissjoni.

3. Il-Kumitat IF għandu jaġixxi b'maġġoranza kwalifikata. Il-peżar tal-voti għandu jkun kif stabbilit fl-Artikolu 21.

4. Il-Kumitat IF għandu jiltaqa' mill-anqas erba' darbiet fis-sena. Laqgħat addizzjonali jistgħu ikunu msejjħa fuq it-talba tal-Bank jew tal-membri tal-Kumitat, kif stabbilit fir-regoli tal-proċedura. B'żieda, il-Kumitat IF jista' jwassal opinjoni bil-proċerda tal-kitba dwar materji riferuti fl-Artikolu 30(2).

Artikolu 30

Ir-responsabbiltajiet tal-Kumitat IF, tal-Bank u tal-Kummissjoni

1. Il-Kumitat IF għandu japprova:

1) il-linji ta' gwida operazzjonali għall-Faċilità u l-proposti għar-reviżjoni tagħhom;

2) l-istrateġiji ta' l-investiment u l-pjanijiet tan-negozju tal-Faċilità, inklużi l-indikaturi tat-twettieq, fuq il-bażi ta' l-għanijiet tal-Ftehim ACP-KE u tal-prinċipji wiesa tal-istrateġija tal-iżvulupp tal-Komunità;

3) ir-rapporti annwali tal-Faċilità ta' l-investiment;

4) xi dokument ta' strateġija ġenerali, inklużi r-rapporti ta' l-evalwazzjoni, li jikkonċernaw il-Faċilità ta' l-Investiment.

2. Aktar minn hekk, il-Kumitat IF għandu jwassal opinjoni dwar:

1) il-proposta li jagħti sussidju ta' l-imgħax permezz ta' l-Artikolu 2(7), u l-Artikolu 4(2), ta' l-Anness II tal-Ftehim. F'tali każi, il-Kumitat għandu wkoll iwassal opinjoni dwar l-użu ta' tali sussidju ta' l-imgħax;

2) proposti ta' investiment IF għal xi proġett li dwaru il-Kummissjoni tkun wriet opinjoni negattiva;

3) proposti oħrajn li jirrigwardjaw il-Faċilità ta' l-Investiment, ibbażati fuq il-prinċipji ġenerali definiti fil-linji ta' gwida operazzjonali.

3. Għandha tkun ir-responsabbiltà tal-Bank li jippreżenta quddiem il-Kumitat IF fi żmien xieraq dwar xi materji li jeħtieġu approvazzjoni jew opinjoni tal-Kumitat IF, kif hemm provvediment dwar dan fil-paragrafi 1 u 2 ta' dan l-Artikolu. Kwalunkwe proposta ippreżentata mill-Kumitat għal opinjoni għandha ssir b'konformità mal-kriterja u l-prinċipji relevanti stabbiliti fil-linji ta' gwida operazzjonali.

4. Il-Bank u l-Kummissjoni għandhom jikkoperaw mill-qrib u, meta relevanti, għandhom jikkordinaw l-operazzjonijiet rispettivi tagħhom. Partikolarment:

1) il-Bank għandu jipprepara abbozz tal-linji ta' gwida operazzjonali tal-Faċilità, b'mod konġunt mal-Kummissjoni;

2) il-Bank għandu jitlob bil-quddiem għall-opinjoni tal-Kummissjoni:

(a) dwar l-istrateġiji ta' l-investiment, pjanijiet tan-negozju u dokumenti ta' strateġija ġenerali

(b) dwar il-konformità ta' proġetti tas-settur pubbliku jew tas-settur finanzjarju ma' l-istrateġija ta' koperazzjoni tal-pajjiż relevanti jew tal-istrateġija ta' koperazzjoni reġjonali jew, skond ma jista' jkun il-każ, ma' l-għanijiet ġenerali tal-Faċilità ta' l-Investiment;

3) il-Bank għandu wkoll jitlob il-kunsens tal-Kummissjoni dwar xi proposta mressqa lill-Kumitat IF dwar sussidju ta' l-imgħax, dwar il-konformità tagħha ma' l-Artikolu 2(7) u l-Artikolu 4(2) ta' l-Anness II tal-Ftehim ACP-KE u mal-kriterja definita fil-linji ta' gwida operazzjonali tal-Faċilità ta' l-Investiment.

Il-Kummissjoni għandha tkun meqjusa bħala li tkun ippreżentat opinjoni favorevoli dwar, jew li tkun qablet ma' proposta, sakemm hija ma tkunx innotifikat opinjoni negattiva dwar tali proposta, fi żmien ġimgħatejn minn wara l-preżentazzjoni tal-proposta. Meta' l-opinjoni tal-Kummissjoni tkun meħtieġa għal proposta permezz tal-punt (2)(b), il-Bank għandu jippreżenta t-talba tiegħu fil-għamla ta' memorandum qasir li jelenka l-għanijiet u r-razzjonal ta' l-operazzjonijiet ipproponuti, kif ukoll ir-relevanza tiegħu għall-istrateġija tal-pajjiż.

5. Il-Bank m'għandux jipproċiedi b'xi azzjoni msemmija fil-paragrafu 2 sakemm il-Kumitat IF ikunu ippreżenta opinjoni favorevoli.

B'segwiment ta' opinjoni favorevoli tal-Kumitat IF, il-Bank għandu jiddeċiedi fuq il-proposta skond il-proċeduri tiegħu stess. Partikolarment, huwa jista' jiddeċiedi, minħabba ċirkostanzi ġodda, li ma jipproċedix bil-proposta. Il-Bank għandu perjodikament jinforma lill-Kumitat IF u lill-Kummissjoni bil-każi ta' meta huwa jiddeċiedi li ma jipproċedix.

Għal self mir-riżorsi tiegħu u għal investimenti IF li dwarhom l-ebda opinjoni mill-Kumitat IF ma hija meħtieġa, il-Bank għandu jiddeċiedi skond il-proċeduri tiegħu u, fil-każ tal-Faċilità, bi qbil mal-linji ta' gwida u tal-istrateġiji ta' l-invenstiment approvati mill-Kumitat IF.

Minkejja opinjoni negattiva tal-Kumitat IF dwar proposta għall-għoti ta' sussidju fuq l-imgħax, il-Bank jista' jipproċiedi bis-self f'dak il-każ mingħajr il-benefiċċju tas-sussidju ta' l-imgħax. Il-Bank għandu perjodikament jinforma lill-Kumitat IF u lill-Kummissjoni f'kull okkażjoni li fiha huwa hekk jiddeċiedi li jipproċedi.

Il-Bank jista, bla ħsara għall-kondizzjonijiet stabbiliti fil-linja ta' gwida operazzjonali, u l-kondizzjoni li l-għan essenzali tas-self jew tal-Faċilità ta' l-Investiment dwar l-investiment f'dak il-każ jibqgħu mingħajr tibdil, jiddeċiedi li jimmodifika t-termini tas-self jew ta' l-investiment mill-Faċilità ta' l-Investiment li dwarhom il-Kumitat IF ikun ippreżenta opinjoni favorevoli permezz tal-paragrafu 2 jew ta' xi self li dwaru il-Kumitat ikun ippreżenta opinjoni favoreveoli dwar is-sussidji ta' l-imgħax. Partikolarment, il-Bank jista' jiddeċiedi li jżid l-ammont tas-self jew ta' l-investiment tal-Faċilità ta' l-Investiment sa 20 %.

Tali żieda tista', għal proġetti bis-sussidji ta' l-imgħax riferuti fl-Artikolu 2(7)(a) ta' l-Anness II tal-Ftehim, tiriżulta f'żieda proporzjonali fil-valur tas-sussidju ta' l-imgħax. Il-Bank għandu perjodikament jinforma lill-Kumitat IF u lil-Kummissjoni f'kull okkażjoni li fiha huwa hekk jiddeċiedi li jipproċedi. Għal proġetti li jaqgħu taħt l-Artikolu 2(7)(b) ta' l-Anness II tal-Ftehim, jekk żieda fil-valur tas-sussidju tkun mitluba, il-Kumitat IF għandu jkun meħtieġ li jwassal opinjoni qabel ma' l-Bank jipproċiedi.

6. Il-Bank għandu jamministra l-Investimenti mill-Faċilità ta' l-Investiment u tal-fondi kollha li jkollu b'akkont ta' l-imsemmija Faċilità ta' l-Investiment bi qbil ma' l-għanijiet tal-Ftehim. Huwa jista', partikolarment, jieħu sehem fl-organi amministrattivi u ta' superviżjoni ta' persuni legali li fihom il-Faċilità ta' l-Investiment tkun investiet, u jista' bħala kompromess, iwarrab u jommodifika id-drittijiet miżmuma b'akkont tal-Faċilità ta' l-Investiment.

KAPITOLU VI

DISPOŻIZZJONIJIET FINALI

Artikolu 31

Regolazzjoni finanazjarja

Id-dispożizzjonijiet għall-implimentazzjoni ta' dan il-Ftehim għandhom ikunu s-suġġett ta' Regolazzjoni Finanzjarja adottata, qabel id-dħul fis-seħħ tal-Ftehim ACP-KE, mill-Kunsill, li jaġixxi b'maġġoranza kwalifikata kif stabbilita fl-Artikolu 21, fuq il-bażi ta' proposta mill-Kummissjoni, wara li opinjoni tkun ġiet ippreżentata mill-Bank dwar id-dispożizzjonijiet li jkunu jikkonċernawh u tal-Qorti ta' l-Awdituri, stabbilit permezz ta' l-Artikolu 247 tat-Trattat li jistabbilixxi il-Komunità Ewropea (minn hawn il-quddiem riferut bħala il-"Qorti ta' l-Awdituri").

Artikolu 32

Arranġamenti finanzjari

1. Fit-tmiem ta' kull sena finanzjarja, il-Kummissjoni għandha tadotta il-kont ta' l-introjtu u tan-nefqa u tal-karta tal-bilanċ tad-9 EDF.

2. Mingħajr preġudizzju għall-paragrafu 4, il-Qorti ta' l-Awdituri jista' wkoll jeżerċita l-poteri tiegħu fir-rigward ta' l-operazzjonijiet tad-9 EDF. Il-kondizzjonijiet li permezz tagħhom il-Qorti teżerċita l-poteri tagħha għandhom ikunu stabbiliti fir-Regolament Finanzjarju riferut fl-Artikolu 31.

3. It-twettieq ta' l-amministrazzjoni finanzjarja tad-9 EDF, esklużi l-operazzjonijiet amministrati mill-Bank, għandhom ikunu mogħtija lill-Kummissjoni mill-Parlament Ewropew fuq ir-rakkommandazzjoni tal-Kunsill, li għandu jaġixxi b'maġġoranza kwalifikata kif stabbilita fl-Artikolu 21 ta' dan il-Ftehim.

4. Il-Kummissjoni għandha tqis li l-informazzjoni riferuta fl-Artikolu 12 tkun disponibbli għall-Qorti ta' l-Awdituri hekk li dan ta' l-aħħar ikun jista, fuq il-bażi ta' l-evidenza dokumentarja, iwettaq il-verifiki dwar l-għajnuna ipprovduta mir-riżorsi tad-9 EDF.

5. L-operazzjonijiet iffinanzjati mir-riżorsi tad-9 EDF kif amministrati mill-Bank għandhom ikunu suġġetti għall-proċedura tal-kontroll u tat-twettieq kif stabbilita bl-Istatut tal-Bank għall-operazzjonijiet kollha tiegħu. Kull sena il-Bank għandu jippreżenta lill-Kummissjoni u lill-Kunsill ir-Rapport Annwali tiegħu dwar l-eżekuzzjoni ta' l-operazzjonijiet finanzjati mir-riżorsi tad-9 EDF li huma jamministra.

Artikolu 33

EDF preċedenti

1. Xi bilanċi li jkunu baqgħu minn EDF preċedenti għandhom, kif riferut fl-Artikolu 1(2)(b), ikunu trasferiti lejn id-9 EDF u għandhom, mingħajr preġudizzju għad-dispożizzjonijiet tal-paragrafu 2 ta' hawn taħt, ikunu amministrati bi qbil mal-kondizzjonijiet stabbiliti jew b'dan il-Ftehim jew bid-Deċiżjoni.

2. Jekk l-ammont tar-riżorsi hekk trasferiti minn EDF preċedenti lejn programmi partikolari indikattivi nazzjonali jew reġjonali, riferuti fl-Artikolu 14(3)(ċ) u l-Artikolu 19 rispettivament permezz tad-9 EDF ikunu jeċċedu 10 miljun EUR għal kull pajjiż jew reġjun, dawk ir-riżorsi għandhom ikunu suġġetti għar-regoli ta' l-EDF dwar l-oriġini f'dak li jirrigwardja l-eliġibbilità għall-parteċipazzjoni fl-offerti u fl-għoti tal-kuntratti. Jekk ir-riżorsi trasferiti huma egwali għal, jew anqas minn 10 miljun EUR, ir-regoli ta' l-eliġibbilità applikabli għall-offerti skond id-9 EDF għandhom ikunu applikabli.

Artikolu 34

Klawsola ta' reviżjoni

L-Artikoli li jinsabu fil-Kaptoli II sa V, bl-eċċezzjoni ta' l-Artikolu 21, jistgħu ikunu emendati mill-Kunsill, li jaġixxi b'mod unanimu fuq proposta mill-Kummissjoni. Il-Bank għandu jkun assoċċjat mal-proposta tal-Kummissjoni dwar materji li jirrigwardjaw l-attivitajiet tiegħu u dawk tal-Faċilità ta' l-Investiment. Tali emendi jistgħu ikunu ippjanati sabiex:

(a) jassiguraw konsistenza mal-Ftehim ACP-KE u partikolarment l-Annessi tiegħu, li jkopru ir-regoli għall-proċeduri ta' l-implimentazzjoni u ta' l-amministrazzjoni; u

(b) isaħħu l-effiċċjenza ta' l-implimentazzjoni tar-riżorsi tal-Fond Ewropew tal-Iżvilupp. F'dan il-kuntest, l-għetiebi dwar ir-riferiment tal-proposti finanzjarji lejn il-Kumitat EDF fl-Artikolu 24 u tal-proċedura għat-teħid ta' deċiżjonijiet stabbilita fl-Artikolu 27 jistgħu li jkunu reveduti fis-sena 2003.

Artikolu 35

Ratifika, dħul fis-seħħ u t-tul tal-Ftehim

1. Kull Stat Membru għandu japprova dan il-Ftehim skond il-ħtiġiet kostituzzjonali tiegħu stess. Il-gvern ta' kull Stat Membru għandu jinnotifika lis-Segretarjat Ġenerali tal-Kunsill ta' l-Unjoni Ewropea meta' l-proċeduri meħtieġa għad-dħul fis-seħħ ta' dan il-Ftehim ikunu ġew imwettqa.

2. Dan il-Ftehim għandu jidħol fis-seħħ fl-ewwel jum tat-tieni xhar li jiġi wara n-notifika ta' l-approvazzjoni ta' dan il-Ftehim minn meta' l-aħħar Stat Membru li jkun jagħmel hekk.

3. Dan il-Ftehim huwa konkluż għall-istess tul ta' żmien bħall-Protokoll Finnazjarju anness mal-Ftehim ACP-KE. B'dana kollu, minkejja l-Artikolu 2(4), dan il-Ftehim għandu jibqa fis-seħħ sakemm ikunu meħtieġ sabiex l-operazzjonijiet kollha finanzjati permezz tal-Ftehim ACP-KE u ta' l-imsemmi Protokoll Finanzjarju jkun ġew imwettqa bis-sħiħ.

Artikolu 36

Lingwi awtentiċi

Dan il-Ftehim, li huwa mħejji f'oriġinali wieħed fil-lingwi Daniż, Olandiż, Ingliż, Finlandiż, Franċiż, Ġermaniż, Grierg, Taljan, Portugiż, Spanjol, u Svediż, kull wieħed minn dawn il-ħdax il-test ikun ugwalment awtentitiku, għandu jkun iddepożitat fl-arkivji tas-Segretarjat Ġenerali tal-Kunsill ta' l-Unjoni EWropea, li għandu jittrasmetti kopja ċertifikata lill-kull wieħed mill-Gvernijiet tal-Istati Firmatarji. B'xiehda ta' dan, ir-rappreżentani tal-Gvernijiet tal-Istati Membri, li jiltaqgħu fi ħdan il-Kunsill, hawn taħt qiegħdu il-firma tagħhom.

EN FE DE LO CUAL, los representantes de los Gobiernos de los Estados miembros, reunidos en el seno del Consejo, abajo firmantes, suscriben el presente Acuerdo.TIL BEKRÆFTELSE HERAF har undertegnede repræsentanter for medlemsstaternes regeringer, forsamlet i Rådet, underskrevet denne aftale.ZU URKUND DESSEN haben die unterzeichneten Vertreter der Regierungen der Mitgliedstaaten ihre Unterschriften unter dieses Abkommen gesetzt.ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογράφοντες αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, έθεσαν τις υπογραφές τους κάτω από την παρούσα συμφωνία.IN WITNESS WHEREOF, the undersigned Representatives of the Governments of the Member States, meeting within the Council, have hereunto set their hands.EN FOI DE QUOI, les représentants des gouvernements des États membres, réunis au sein du Conseil, soussignés, ont apposé leurs signatures au bas du présent accord.IN FEDE DI CHE, i rappresentanti dei governi degli Stati membri sottoscritti, riuniti in sede di Consiglio, hanno apposto le proprie firme in calce al presente accordo.TEN BLIJKE WAARVAN de vertegenwoordigers van de regeringen van de lidstaten, in het kader van de Raad bijeen, hun handtekening onder dit akkoord hebben gesteld.EM FÉ DO QUE os representantes dos Governos dos Estados-Membros, reunidos no Conselho, abaixo assinados, apuseram as suas assinaturas no final do presente Acordo.TÄMÄN VAKUUDEKSI alla mainitut neuvostossa kokoontuneet jäsenvaltioiden hallitusten edustajat ovat allekirjoittaneet tämän sopimuksen.TILL BEVIS HÄRPÅ har undertecknade företrädare för medlemsstaternas regeringar, församlade i rådet, undertecknat detta avtal.

Hecho en Bruselas, el dieciocho de septiembre del año dos mil.Udfærdiget i Bruxelles den attende september to tusind.Geschehen zu Brüssel am achtzehnten September zweitausend.Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.Done at Brussels on the eighteenth day of September in the year two thousand.Fait à Bruxelles, le dix-huit septembre deux mille.Fatto a Bruxelles, addì diciotto settembre duemila.Gedaan te Brussel, de achttiende september tweeduizend.Feito em Bruxelas, em dezoito de Setembro de dois mil.Tehty Brysselissä kahdeksantenatoista päivänä syyskuuta vuonna kaksituhatta.Som skedde i Bryssel den artonde september tjugohundra.

Pour le gouvernement du Royaume de BelgiqueVoor de Regering van het Koninkrijk BelgiëFür die Regierung des Königreichs Belgien

+++++ TIFF +++++

For regeringen for Kongeriget Danmark

+++++ TIFF +++++

Für die Regierung der Bundesrepublik Deutschland

+++++ TIFF +++++

Για την Κυβέρνηση της Ελληνικής Δημοκρατίας

+++++ TIFF +++++

Por el Gobierno del Reino de España

+++++ TIFF +++++

Pour le gouvernement de la République française

+++++ TIFF +++++

Thar ceann Rialtas na hÉireannFor the Government of Ireland

+++++ TIFF +++++

Per il Governo della Repubblica italiana

+++++ TIFF +++++

Pour le gouvernement du Grand-Duché de Luxembourg

+++++ TIFF +++++

Voor de Regering van het Koninkrijk der Nederlanden

+++++ TIFF +++++

Für die Regierung der Republik Österreich

+++++ TIFF +++++

Pelo Governo da República Portuguesa

+++++ TIFF +++++

Suomen hallituksen puolestaPå finska regeringens vägnar

+++++ TIFF +++++

På svenska regeringens vägnar

+++++ TIFF +++++

For the Government of the United Kingdom of Great Britain and Northern Ireland

+++++ TIFF +++++

[1] ĠU L 263, tad-19.9.1991, p. 1. Id-Deċiżjoni kif emendata bid-Deċiżjoni 97/803/KE (ĠU L 329, tad-29.11.1997, p. 50) u estiża bid-Deċiżjoni 2000/169/KE (ĠU L 55, tad-29.2.2000, p. 67).

--------------------------------------------------